Օգոստոսի 16-ին Բերդի տարածաշրջանի պաշտպանական դիրքերում պայմանագրային զինծառայող, Ներքին Կարմիրաղբյուր գյուղի բնակիչ, 1986թ. ծնված Հարություն Վարդանյանը ինքնաձիգի 7 կրակոցներով գնդակահարել է համագյուղացի պայմանագրային զինծառայող, 1966թ. ծնված Արսեն Չոբանյանին: Վերջինիս հուղարկավորությունը հայրենի գյուղում կայացել է օգոստոսի 19-ին: Արսենի որդին նույնպես պայմանագրային զինծառայող է: Արսենը երկու, իսկ Հարությունը մեկ երեխայի հայր է: Հատկանշական է, որ ոչ պաշտպանության նախարարությունը, ոչ էլ ոստիկանությունը դեպքի մասին հաղորդագրություն չեն տարածել: Մեր տվյալներով` Հարություն Վարդանյանը ձերբակալված է, դեպքի կապակցությամբ կատարվում է հետաքննություն: